TH-HEMP กอดคอร่วง รับ “มอร์” เอฟเฟกต์ เอี่ยวปั่นหุ้น
TH-HEMP ควงแขนร่วง หลังเอี่ยวปั่นหุ้น “มอร์” ก.ล.ต. ยื่นแจ้งความ “ปอศ.” ดำเนินคดีอาญา
TH-HEMP ควงแขนร่วง หลังเอี่ยวปั่นหุ้น “มอร์” ก.ล.ต. ยื่นแจ้งความ “ปอศ.” ดำเนินคดีอาญา
13 ก.พ. 2566

ผู้สื่อข่าวรายงานว่า วันนี้ (13 ก.พ.66) ราคาหุ้น บริษัท ตงฮั้ว โฮลดิ้ง จำกัด (มหาชน) หรือ TH ณ เวลา 14:45 น. อยู่ที่ระดับ 2.40 บาท ลบ 0.08 บาท หรือ 3.23% สูงสุดที่ระดับ 2.42 บาท ต่ำสุดที่ระดับ 2.24 บาท ด้วยมูลค่าการซื้อขาย 44.42 ล้านบาท
บริษัท เฮลท์ เอ็มไพร์ คอร์ปอเรชั่น จำกัด (มหาชน) หรือ HEMP อยู่ที่ระดับ 3.66 บาท ลบ 0.14 บาท หรือ 3.68% สูงสุดที่ระดับ 3.80 บาท ต่ำสุดที่ระดับ 3.66 บาท ด้วยมูลค่าการซื้อขาย – ล้านบาท สำหรับมูลค่าการซื้อขายของ HEMP นั้นหายไปจากเมื่อวันศุกร์ (10 ก.พ.) ที่มีมูลค่าการซื้อขาย 0.02 ลบ. หลังได้รับผลกระทบจากคดีหุ้น MORE
สำหรับราคาหุ้น TH และ HEMP ที่ปรับตัวลงมานั้น คาดมาจากข่าวพัวพันกรณีปั่นหุ้น MORE ซึ่งทางสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้นำหลักฐานเข้าร้องทุกข์กล่าวโทษกับกองบังคับการปราบปรามการกระทำความผิดเกี่ยวกับอาชญากรรมทางเศรษฐกิจ (บก.ปอศ.) ผู้กระทำความผิดกรณีการซื้อขายหลักทรัพย์ MORE ที่อาจเข้าข่ายเป็นการสร้างราคา และทำให้บริษัทหลักทรัพย์ได้รับความเสียหาย จำนวน 18 ราย โดยในรายชื่อนั้นมีส่วนเกี่ยวข้องกับ TH ได้แก่ นายสมนึก กยาวัฒนกิจ ซึ่งเป็น “ผู้ถือหุ้นใหญ่และผู้บริหารกลุ่มตงฮั้ว”, บริษัท ตงฮั้ว แคปปิตอล จำกัด และ บริษัท ตงฮั้ว มีเดีย แล็บ